open-index/open-wikipedia-markdown huggingface dataset:
יעקב שור (מדען)

**יעקב שור** (ברוסית: **Яков Шебселевич Шур**; 20 באפריל 1908 -  24 במאי 1986) היה פיזיקאי יהודי סובייטי מומחה בחקר המגנטיות.

## קורות חיים
יעקב שור נולד בשנת 1908 בכפר דוברובו במחוז ויטבסק (אז בתחומי האימפריה הרוסית כיום בבלארוס) למשפחה יהודית. 

לאחר סיום בית ספר שור למד פיזיקה באוניברסיטת לנינגרד ובשנת 1932 לאחר סיומו נשלח לעבודה בסברדלובסק. שור החל לעבוד במכון לחקר פיזיקה של מתכות של אקדמיה למדעים של ברית המועצות.

בשנת 1938 שור התחיל ללמד באוניברסיטת אורל ובשנת 1944 התמנה לפרופסור בעקבות סיום לימודי פוסט דוקטורט בשנת 1942.

עבודות של שור התרכזו בתחום חקר מגנטיות במתכות. הוא יצר מספר תרכובות חדשות, גילה תופעות שלא היו ידועות עד כה והציע הסברים לתופעות אלו. שור פרסם כ-300 מאמרים מדעיים, כתב 2 ספרים וקיבל 25 פטנטים על המצאותיו. שור הדריך 40 עבודות תואר שלישי ו-8 עבודות פוסט-דוקטורט.

על הישגיו בתחום מומחיותו שור קיבל מספר עיטורים ובשנת 1967 התקבל בחבר בהתכתבות לאקדמיה למדעים של ברית המועצות. באותה שנה הוענק לשור פרס ברית המועצות.

שור נפטר בשנת 1986 בסברדלובסק.

## קישורים חיצוניים
* ביוגרפיה ותיאור הישגיו 

קטגוריה:מדענים יהודים סובייטים
קטגוריה:פיזיקאים יהודים רוסים
קטגוריה:ממציאים יהודים רוסים
קטגוריה:מעוטרי עיטור הדגל האדום של העמל
קטגוריה:מעוטרי הכוכב האדום
קטגוריה:מעוטרי עיטור אות הכבוד
קטגוריה:יהודים חברי האקדמיה למדעים של ברית המועצות
קטגוריה:סובייטים שנולדו ב-1918
קטגוריה:סובייטים שנפטרו ב-1986
וולף שטיינשלייגר

**וולף שטיינשלייגר** (ברוסית: **Вольф Бенционович Штейншлейгер**; 5 באוקטובר 1918 - 10 באפריל 2013) היה מדען ומהנדס יהודי סובייטי-רוסי-אוקראיני, מומחה בבניית לייזרים, מערכות מכ"ם ותמיכה ברדיו-אסטרונומיה.

## קורות חיים
וולף שטיינשלייגר נולד בשנת 1918 בחמלניצקי למשפחה יהודית. זו הייתה תקופת מלחמת האזרחים ברוסיה שבסופה העיר נכללה באוקראינה הסובייטית ובהמשך בברית המועצות.

לאחר סיום בית ספר שטיינשלייגר למד הנדסת רדיו במכון האנרגטי במוסקבה וסיים את הלימודים בשנת 1939.

בשנים 1941–1943 הוא עבד באופה על מערכות תקשורת מוצפנת לצורכי הממשל הסובייטי.

בשנת 1945 שטיינשלייגר החל לעבוד במפעל לבניית מכשור שבהמשך שולב בתשלובת "וגה". הוא עבד שם כול תקופת פעילותו. במקביל הוא היה מלמד באוניברסיטת מוסקבה (1950–1954), מכון לפיזיקה וטכנולוגיה של מוסקבה (1964–1968) ובמכון לבניית מכשור אלקטרוני (1968–1974). הוא כיהן בדרגת פרופסור משנת 1968. בשנה 1963 הוא סיים לימודי פוסט דוקטורט.

שטיינשלייגר היה מומחה לפיתוח מערכות לייזר בתדרים גבוהים במיוחד. מערכות שהוא פיתח הגדילו רגישות של רדיוטלסקופים ומערכות קשר עם הלוויינים. הוא גם היה פעיל בפיתוח מערכת לצורכי ביטחון. שטיינשלייגר פרסם כ-150 מאמרים מדעיים, מספר ספרים וקיבל 50 פטנטים על המצאותיו.

בשנת 1987 שטיינשלייגר התקבל כחבר בהתכתבות לאקדמיה למדעים של ברית המועצות. בשנת 1951 וב-1976 הוא קיבל פרס ברית המועצות.

שטיינשלייגר נפטר בשנת 2013 במוסקבה ונטמן בבית העלמין ווסטריאקובסקויה.

## קישורים חיצוניים
* ביוגרפיה ותיאור הישגיו 

קטגוריה:מדענים יהודים סובייטים
קטגוריה:מהנדסים יהודים אוקראינים
קטגוריה:פיזיקאים יהודים רוסים
קטגוריה:ממציאים יהודים רוסים
קטגוריה:סגל אוניברסיטת מוסקבה
קטגוריה:יהודים חברי האקדמיה למדעים של ברית המועצות
קטגוריה:יהודים חברי האקדמיה הרוסית למדעים
קטגוריה:סובייטים שנולדו ב-1918
קטגוריה:רוסים שנפטרו ב-2013
דטליקון

**דטליקון** (בגרמנית: **Dättlikon**) היא עיירה במחוז וינטרתור בקנטון ציריך בשווייץ.

## היסטוריה
דטליקון מוזכרת לראשונה בשנת 1241 בשם "Tetelinkhoven".

## גאוגרפיה
לדטליקון שטח של 2.9 קילומטרים מרובעים. 43% משטח זה משמשים למטרות חקלאיות ו־45.7% מיוער. שאר הקרקעות משמות את היישוב (מבנים או כבישים).

העיר ממוקמת על המרפסת הדרומית של רמת אירחל, בעמק טוס התחתון. והעיר מורכבת מהכפר דטליקון ומהכפרים בלומטשלדן וטוס.

## דמוגרפיה
בדטליקון יש 797 תושבים (נכון לדצמבר 2020).7.5% מהאוכלוסייה הם אזרחים זרים. ההתפלגות המגדרית של האוכלוסייה היא 51.2% גברים ו-48.8% נשים. במהלך 10 השנים האחרונות האוכלוסייה גדלה בשיעור של 19.6%. רוב האוכלוסייה דוברת גרמנית (96.8%), כאשר אנגלית היא השנייה בשכיחותה (0.8%) ופורטוגזית במקום השלישית (0.6%).

התפלגות הגילאים של האוכלוסייה הוא: ילדים ובני נוער (בני 0–19) מהווים 26.1% מהאוכלוסייה, בעוד שמבוגרים (בני 20–64) מהווים 62.4% וקשישים (מעל גיל 64) מהווים 11.5%. כל האוכלוסייה השווייצרית היא בדרך כלל משכילה, בדטליקון כ-88.6% מהאוכלוסייה (בין גיל 25–64) סיימו השכלה תיכונית או השכלה גבוהה נוספת. יש 200 משקי בית בדאטליקון.

בדטליקון שיעור האבטלה הוא 1.43%.

## קישורים חיצוניים

## הערות שוליים

קטגוריה:ציריך (קנטון)
קטגוריה:שווייץ: יישובים
גרטה קנדאורובה

**גרטה קנדאורובה** (ברוסית: **Герта Семёновна Кандаурова**; 9 במרץ 1929 - 5 באוגוסט 2013) הייתה פיזיקאית סובייטית-רוסית. היא הייתה מומחית בחקר מגנטיות.

## קורות חיים
גרטה קנדאורובה נולדה בשנת 1929 במוסקבה.

לאחר סיום בית ספר היא התחילה ללמוד באוניברסיטת אורל וסיימה אותה בשנת 1951. קנדאורובה נותרה באוניברסיטה, החלה ללמוד תואר שלישי וסיימה את הלימודים בשנת 1957. בשנת 1967 היא קודמה לדרגת פרופסור.

בשנת 1974 קנדאורובה סיימה עבודת פוסט דוקטורט בתחום חקר היסטרזיס. החל משנת 1992 ועד לפרישה לגמלאות בשנת 2004 קנדאורובה הייתה מנהלת מעבדה לחקר מגנטיות.

עבודותיה התרכזו בחקר מגנטיות ונושאים סמוכים. היא ביצעה ניסויים ונתנה הסבר תאורטי לתופעות שהתגלו. בהדרכתה הוכנו 18 עבודות תואר שלישי. במשך שנים העבירה קורסים בנושא והייתה שותפה לכתיבת ספר לימוד ב-2 כרכים.

פרסמה כ-300 מאמרים מדעיים ובבעלותה היו 9 פטנטים.

קנדאורובה נפטרה בשנת 2013 ביקטרינבורג לאחר מחלה קשה.

## קישורים חיצוניים
* ביוגרפיה ותיאור הישגיו 
* רשימת פרסומים

קטגוריה:מדעניות סובייטיות
קטגוריה:פיזיקאים רוסים
קטגוריה:ממציאים רוסים
קטגוריה:ילידות 1929
קטגוריה:נפטרות ב-2013
ברייקינג באולימפיאדת פריז (2024)

באולימפיאדת פריז (2024) תהיה הפעם הראשונה שתתקיים תחרות ברייקינג (ברייקדאנס) כענף ספורט אולימפי במשחקים האולימפיים.במשחקים יתקיימו שני טורנירים, אחד לגברים ואחד לנשים. בכל טורניר מתחרים 16 רקדני ברייקדאנס. הטורניר מורכב משלב בתים של ארבעה רקדנים בבית, כאשר מכל בית שני רקדנים מעפילים לרבע הגמר. כל קרב בטורניר מתקיים בפורמט של רקדן כנגד רקדן, ומתנהל במספר סטים קבוע מראש. בסיום של כל סט, פאנל השופטים מדרגים את ההופעה של הרקדנים על פי חמישה קריטריונים: יצירתיות, אישיות, טכניקה, מגוון, פרפורמטיביות ומוזיקליות. הרקדן שמספר גדול יותר של שופטים נתן לו ניקוד יותר גבוה זוכה בסט.

## טורניר הגברים
### העפלה

### שלב הבתים
#### בית א'

#### בית ב'

#### בית ג'

#### בית ד'

### נוקאאוט

## טורניר הנשים
### העפלה

### קדם מוקדמות
#### בית א'

### שלב הבתים
#### בית א'

#### בית ב'

#### בית ג'

#### בית ד'

### נוקאאוט

## טבלת מדליות בברייקינג

## ראו גם
* ברייקינג במשחקים האולימפיים

## קישורים חיצוניים

* 

## הערות שוליים

קטגוריה:ענפי ספורט באולימפיאדת פריז (2024)
קטגוריה:ברייקינג במשחקים האולימפיים
קנת' רוקס

**קנת' רוקס** (באנגלית: **Kenneth Rooks**; נולד ב-21 באוקטובר 1999) הוא אתלט אמריקאי, סגן אלוף אולימפי (פריז 2024) בריצת 3000 מטר מכשולים.

## קריירה מקצועית
### 2023
באליפות העולם שנערכה בבודפשט שבהונגריה באוגוסט סיים במקום עשירי בריצת 3000 מטר מכשולים בתוצאה של 8:20.02 דקות.

### 2024
#### סגן אלוף אולימפי
באולימפיאדת פריז שנערכה באוגוסט זכה במדליית כסף בריצת 3000 מטר מכשולים בשיא אישי חדש של 8:06.41 דקות, אחרי סופיאן אל-בקאלי ממרוקו (8:06.05 דקות) ולפני אברהם קיביווט מקניה (8:06.47 דקות).

## שיאים אישיים
### אצטדיון
* ריצת 3000 מטר מכשולים: 8:06.41 דקות (2024)

## קישורים חיצוניים

קטגוריה:אמריקאים ילידי אורגון
קטגוריה:פורטלנד: אישים
קטגוריה:רצים אמריקאים למרחקים בינוניים
קטגוריה:רצי 3000 מטר מכשולים
קטגוריה:אתלטים אמריקאים באולימפיאדת פריז (2024)
קטגוריה:זוכי מדליית כסף אולימפית אמריקאים: אתלטיקה
קטגוריה:אורגון: אתלטים
קטגוריה:אמריקאים שנולדו ב-1999
דם וינאי

[ממוזער|350px|ביצוע האופרטה "דם וינאי" במהלך פסטיבל [אגם מורביש 2007, אוסטריה.]]
**דם וינאי** (בגרמנית: **Wiener Blut**) היא אופרטה של יוהאן שטראוס הבן בשלוש מערכות. הלברית נכתבה על ידי ויקטור לאון ולאו שטיין (במקור רוזנשטיין). חלקי המוזיקה והריקוד חוברו על ידי אדולף מילר מתוך מיטב הוולסים של שטראוס. הופעת הבכורה של האופרטה הייתה ב-26 באוקטובר 1899 בווינה, לאחר מותו של שטראוס.

## היסטוריה
לאחר מפעל חיים מרשים ובאמצע עבודתו על הבלט סינדרלה, יוהאן שטראוס בן ה-74 כבר לא הצליח להתמודד עם אופרטה חדשה בשל בריאותו. אף על פי כן, הוא נכנע לדחיפתם של במאי התיאטרון פרנץ יאונר ואשתו היוזמת אדל וכמובן הליברתנים, לאשר אופרטה בשמו באמצעות עריכת הקאפלמייסטר של התיאטרון אן דר ווין, אדולף מילר הבן, שהעלה אלבום אוסף של מנגינות ריקוד קיימות של שטראוס.

## הדמויות

## מיקום העלילה
* **מיקום:** וינה
* **זמן:** במהלך הקונגרס וינה

### מערכה ראשונה
* **מיקום:** הווילה של זדלאו בדבלינג

### מערכה שנייה
* **מיקום:** הארמון של קלמנס ונצל פון מטרניך

### מערכה שלישית
* **מיקום:** היצינג

## להיטי האופרטה
31 היצירות בהן השתמש אדולף מילר:

## לקריאה נוספת
* הלמוט רייכנאואר: אופרטה "Wiener Blut". בתוך: Kulturverein „Wiener Blut“ (עורך): Almanach – Die magische Welt der Strauss-Familie. אלמנך מס' 1, אוקטובר 2011

## קישורים חיצוניים
* הליברית בגרמנית

קטגוריה:אופרטות של יוהאן שטראוס (הבן)
אוטובוס גג פתוח

[שמאל|ממוזער| נוסעים על סיפון אוטובוס ישן של [ליילנד טיטאן (מנוע קדמי - דו קומתי)|ליילנד טיטאן עם גג פתוח צופים בנוף בדבון.]]
[ממוזער| אוטובוס תיירות פתוח ומודרני ב[צרפת]]
שמאל|ממוזער|אוטובוס פתוח עתיק בסאות'דאון
[ממוזער| אוטובוס טיולים פתוח למחצה [גאושיונג|בקאושיונג, טייוואן]]
**אוטובוס גג פתוח** הוא אוטובוס אשר נבנה ללא גג או הוסר ממנו הגג, בדרך כלל אוטובוס דו-קומתי אך לפעמים גם חד קומתי, בעבר, אוטובוסים נבנו ללא גגות, אך כיום הם נבנים רק עבור שירותי תיירות וטיולים. חלקם נעשים על ידי הסרת הגג כולו או חלקו מאוטובוס קונבנציונלי יותר.

## היסטוריה
עד שנות ה-20 רוב האוטובוסים הדו-קומתיים, אם לא כולם, נבנו ללא גג בקומה העליונה, והם היו ה"פתוחים" המקוריים.

אוטובוסים פתוחים משמשים כיום בעיקר כאוטובוסי תיירות בערים, או סביב מונומנטים כפריים או אזורים בעלי עניין מיוחד.

אוטובוסים עם גג פתוח משמשים באזורים מסוימים בשירותי תחבורה ציבורית רגילים, באקלים חם, או כשירותים עונתיים באקלים ממוזג. שירותים עונתיים הם לעיתים קרובות בעיירות חוף, או לאורך נתיבי כפר או חוף בעלי נוף מיוחד.

אוטובוסים פתוחים משמשים לעיתים קרובות למצעדי ניצחון של קבוצות ספורט, וכפלטפורמות צפייה זמניות באירועים כמו הדרבי. ניתן לשכור וינטג'  פתוח גם לאירועים כמו חתונות. הם עשויים לשמש אנשים בולטים במצעד כדי להבטיח ראות מרבית; זה עשוי להיות דאגה ביטחונית כמו עם מכוניות פתוחות; בשנת 2009 הותקף אוטובוס גג פתוח שהוביל את משפחת המלוכה ההולנדית.

## סוגים
אוטובוס התיור המסורתי הפתוח היה בדרך כלל אוטובוס מורשת משוחזר, או אוטובוס סטנדרטי שהוסב. לפעמים האוטובוס עובר הסבה אם החלק העליון שלו ניזוק מפגיעת מכשול נמוך כמו גשר. מפעילי טיולים מייצאים לפעמים אוטובוס דו-קומתי מבריטניה, וממירים אותו לאוטובוס פתוח. זאת כדי ליצור רושם של אוטובוס בריטי ארכיטיפי, כמו אוטובוס AEC Routemaster London, אף על פי שלעיתים קרובות האוטובוס שנרכש בפועל אינו Routemaster.
עיצובים מודרניים של אוטובוסים פתוחים זמינים, כיום עם מספר סרנים ארוכים ותכונות גישה נוחה לרצפה נמוכה כפי שניתן לראות באוטובוסים סגורים רגילים. רבים נוספים הוסבו מאוטובוסים קונבנציונליים שלא נדרשו עוד לשירות סדיר ולכן אולי אין להם תכונות כאלה.

הגג באוטובוס פתוח ניתן להסרה חלקית או מלאה, עם מעקה הגנה. ניתן להשאיר חלק גג שלם מלפנים או מאחור, וגובה החלון המלא/חצי עשוי להישאר בחלקים הפתוחים. לחלק מהאוטובוסים הפתוחים יש גג שניתן להתאים מחדש, להתאמה במזג אוויר סגרירי. לחלקם עשויים להיות גם מושבים בסיפון העליון עמידים בפני מזג אוויר.

## קישורים חיצוניים

*Opentopbus.net
*גלריית אוטובוסים פתוחים

קטגוריה:אוטובוסים
ראשיד ברודבל

**ראשיד ברודבל** (באנגלית: **Rasheed Broadbell**; נולד ב-13 באוגוסט 2000) הוא אתלט ג'מייקני, זוכה מדליית ארד אולימפית (פריז 2024) ואלוף חבר העמים הבריטי (ברמינגהאם 2022) בריצת 110 מטר משוכות.

## קריירה מקצועית
### 2022
באליפות העולם שנערכה ביוג'ין שבאורגון, ארצות הברית, ביולי, סיים במקום תשיעי בריצת 110 מטר משוכות בתוצאה של 13.27 שניות.

#### אלוף חבר העמים הבריטי
במשחקי חבר העמים הבריטי שנערכו בברמינגהאם שבממלכה המאוחדת באוגוסט זכה מדליית זהב בריצת 110 מטר משוכות בשיא אישי חדש של 13.08 שניות.

### 2023
באליפות ג'מייקה באתלטיקה שנערכה ביולי זכה במדליית זהב בשיא אישי חדש של 12.94 שניות.

באליפות העולם שנערכה בבודפשט שבהונגריה באוגוסט נפסל בשלב המוקדמות.

### 2024
#### מדליית ארד אולימפית
באולימפיאדת פריז שנערכה באוגוסט זכה במדליית ארד בריצת 110 מטר משוכות בתוצאה של 13.09 שניות, אחרי גרנט הולוואי (12.99 שניות) ודניאל רוברטס (13.09 שניות), שניהם מארצות הברית.

## שיאים אישיים
### אצטדיון
* **[[ריצת 110 מטר משוכות]]:** 12.94 שניות (2023)

## קישורים חיצוניים

קטגוריה:רצי משוכות ג'מייקנים
קטגוריה:אתלטים באולימפיאדת פריז (2024)
קטגוריה:משתתפים ג'מייקנים באולימפיאדת פריז (2024)
קטגוריה:זוכי מדליית ארד אולימפית: אתלטיקה
קטגוריה:ג'מייקנים שנולדו ב-2000
נבחרת ישראל בכדורסל נשים עד גיל 18

**נבחרת ישראל בכדורסל נשים עד גיל 18**, הידועה גם בשם **נבחרת הנערות**, היא נבחרת כדורסל ישראלית המנוהלת על ידי איגוד הכדורסל הישראלי ומייצגת את ישראל בתחרויות כדורסל נשים בין-לאומיות עד גיל 18. מאמן הנבחרת הוא רועי אייזנברג.

## אליפות אירופה עד גיל 18

## גביע העולם עד גיל 19

## ראו גם
*נבחרת ישראל בכדורסל נשים
*נבחרת ישראל בכדורסל נשים עד גיל 16
*נבחרת ישראל בכדורסל עד גיל 18
*נבחרת ישראל בכדורגל נשים עד גיל 19

## הערות שוליים

ישראל18נ
כדורסל, נוער נשים
נוער נשים
קטגוריה:ישראל: ספורט נשים
They Don't Care About Us

"**They Don't Care About Us**" הוא שיר מחאה של הזמר-יוצר האמריקאי מייקל ג'קסון, שיצא בהוצאת חברת התקליטים אפיק רקורדס ב-16 באפריל 1996, כסינגל החמישי מאלבומו התשיעי, **. השיר הוא אחד מהשירים השנויים במחלוקת שג'קסון הלחין אי פעם.

בארצות הברית, הואשם ג'קסון בתקשורת על אנטישמיות, שמאוחר יותר הוציא הבהרות והתנצלות, וכן הוציא גרסה מחודשת וערוכה של השיר. בנוסף לכך, הזמר התנגד להאשמות על אנטישמיות, וטען שהביקורות פירשו לא נכון את ההקשר של השיר, שלא בכוונה או בכוונה.

"They Don't Care About Us" לווה בשני קליפים בבימויו של ספייק לי. הראשון צולם בשני מקומות בברזיל: בפלוריניו, מרכז העיר ההיסטורי של סלבדור ובסנטה מרתה, פאבלה של ריו דה ז'ניירו. רשויות ברזיל ניסו לאסור את ההפקה של הווידאו קליפ מחשש שהוא יפגע בתדמיתם, באזור ובסיכויים של ריו דה ז'ניירו לארח את אולימפיאדת 2004. על אף זאת, תושבי האזור שמחו לראות את הזמר, בתקווה שהבעיות שלהם יתגלו לקהל רחב יותר.

"They Don't Care About Us" בוצע כחלק מלודי עם "Scream" ו-"In the Closet" במהלך סדרת ההופעות השלישית והאחרונה של ג'קסון, HIStory World Tour, שנמשכה בין השנים 1996 ל-1997.

בשנת 2011, יצאה גרסת רמיקס של השיר, אשר הכילה גם אלמנטים מהשירים "Privacy" ו-"Tabloid Junkie". גרסה זו הופיעה באלבום הרמיקס *Immortal*.

השיר זכה לתשומת לב ורלוונטיות מחודשת עקב השימוש בו במהלך מחאות Black Lives Matter, וכן במהלך המחאה נגד ממשלת ברזיל על חלקה בשיטפונות בריו גראנדה דו סול .

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 1995
קטגוריה:סינגלים מ-1996
קטגוריה:שירי מייקל ג'קסון
קטגוריה:שירים באנגלית
קטגוריה:שירי מחאה
קטגוריה:שירים נגד שנאת זרים וגזענות
קטגוריה:שירי בלוז
קטגוריה:שירי דאנסהול
קטגוריה:שירי פופ רוק אמריקאיים
קטגוריה:מחלוקות סביב טענות לתועבה במוזיקה
קטגוריה:ארצות הברית: אנטישמיות
קטגוריה:צנזורה פנימית
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בצ'כיה
קטגוריה:סינגלים בהוצאת אפיק רקורדס
גביע העולם בכדורסל נשים עד גיל 19

**גביע העולם בכדורסל נשים עד גיל 19** (באנגלית: **FIBA Under-19 Women's Basketball World Cup**), בעבר **אליפות העולם עד גיל 19 לנשים** (**FIBA Under-19 World Championship for Women**), הוא טורניר כדורסל נשים בין-לאומי המאורגן על ידי פיב"א. מאז המהדורה הראשון ב-1985 עד 2005 נערכה התחרות כל ארבע שנים, אך מאז 2005 היא מתקיימת כל שנתיים.

לתחרות מעפילות בכל שנתיים 16 נבחרות מכל קונפדרציות פיב"א, דרך האליפויות היבשתיות לנבחרות עד גיל 18: 5 מאירופה, 4 מאמריקה, 4 מאסיה ואוקיאניה, 2 מאפריקה והמארחת.

## היסטוריה
אליפות העולם הראשונה אורגנה על ידי פיב"א ב-1985 בקולורדו ספרינגס, ארצות הברית בהשתתפות 10 נבחרות. בתחרות זכתה נבחרת ברית המועצות. מאז אורגנה התחרות מדי ארבע שנים, עד שב-2005 הוחלט כי האליפות תיערך מדי שנתיים. ב-2017 שונה שם התחרות מ**אליפות העולם עד גיל 19 לנשים** ל**גביע העולם בכדורסל עד גיל 19 לנשים**.

שיאנית הזכיות באליפות היא ארצות הברית, שזכתה 11 פעמים מתוך 16 (מהן 6 רצופות 2005 ו-2015).

## סיכום

## טבלת מדליות

## MVP של הטורניר
מאז 2005 נבחרת בסיום התחרות השחקנית המצטיינת של הטורניר (MVP), ונכון ל-2023 שש מתוך עשר הזכוות הגיעו מהנבחרת הזוכה.

## ישראל בתחרות
נבחרת ישראל בכדורסל נשים עד גיל 18 העפילה לראשונה לתחרות ב-2025, לאחר ששנה קודם לכן סיימה במקום הרביעי באליפות אירופה בכדורסל נשים עד גיל 18. בגביע העולם אימן את הנבחרת טל נתן, והיא סיימה במקום העשירי עם שני ניצחונות וארבעה הפסדים.

## ראו גם
*גביע העולם בכדורסל נשים
*גביע העולם בכדורסל עד גיל 19

## הערות שוליים

קטגוריה:תחרויות כדורסל לנוער וצעירים
All the Lovers

"**All the Lovers**" הוא שיר של הזמרת-יוצרת האוסטרלית קיילי מינוג שיצא בהוצאת חברת התקליטים פרלופון ב-11 ביוני 2010. השיר מופיע כסינגל המוביל של אלבום האולפן האחד-עשר שלה, *[[Aphrodite]]*. השיר נכתב על ידי ג'ים אליוט ומימה סטילוול והופק על ידי ג'ים אליוט וסטיוארט פרייס.

נכון לאוגוסט 2024, השיר הושמע למעלה מ-47 מיליון פעמים בספוטיפיי, ולמעלה מ-33 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קיילי מינוג
קטגוריה:שירים באנגלית
קטגוריה:וידאו קליפים שבוימו על ידי ג'וזף קאהן
קטגוריה:שירי אלקטרופופ
קטגוריה:שירי דיסקו
קטגוריה:שירי סינת'-פופ
קטגוריה:סינגלים בהוצאת פרלופון
רוברט טיילר

**רוברט טיילר** (באנגלית: **Robert Tyler**; 9 בספטמבר 1816 – 3 בדצמבר 1877) היה בנם הבכור של ג'ון טיילר, הנשיא העשירי של ארצות הברית, ולטישה כריסטיאן טיילר. הוא שימש כרשם הקונפדרציה של מחלקת האוצר במהלך מלחמת האזרחים האמריקנית. בעבר שימש טיילר כמזכיר פרטי של הממשל הנשיאותי של אביו. בשלב מאוחר יותר, הוא שימש כעורך של Montgomery Advertiser.

אשתו, פרסילה, שירתה במקום הגברת הראשונה של ארצות הברית מ-10 בספטמבר 1842 ועד 26 ביוני 1844, בין מות חמותה לבין נישואיו מחדש של הנשיא טיילר לג'וליה גרדינר טיילר.

## קישורים חיצוניים
* 

## הערות שוליים

קטגוריה:ילדי נשיאי ארצות הברית
קטגוריה:עורכי עיתונים אמריקאים
קטגוריה:ג'ון טיילר
קטגוריה:אמריקאים שנולדו ב-1816
קטגוריה:אמריקאים שנפטרו ב-1877
סכין מטבח

ממוזער|מגוון סכיני מטבח  

**סכין מטבח** היא כל סכין המשמשת להכנת מזון. סכיני מטבח קיימים בצורות, גדלים וסוגים שונים, וכל אחד מהם מותאם למשימות מסוימות כגון חיתוך, פריסה, קיצוץ וגילוף. בעוד שניתן בפועל להשתמש רק במספר מצומצם של סכינים רב-תכליתיים – בעיקר סכין שף, קופיץ, סכין חיתוך קטנה, וסכין לחם – קיימים גם סכינים ייעודיים למשימות ספציפיות, כגון סכין לפילוט דגים או סכין יפנית מסוג ינאגיבה לפריסת סשימי.

העיצוב של סכין המטבח והחומר ממנו הוא עשוי יכולים להשפיע מהותית על היעילות והנוחות בשימוש. סכיני מטבח מיוצרים ממגוון חומרים, כאשר הנפוצים ביותר הם נירוסטה, פלדת פחמן, ופלדת אל-חלד. גם לידיות של סכיני המטבח קיימים חומרים שונים, לרבות עץ, פלסטיק ומתכות, כאשר עיצוב הידית משפיע רבות על נוחות האחיזה והשימוש.

## היסטוריה
### מראשית התקופות: סכיני אבן
הסכינים הראשונים ששימשו להכנת מזון היו עשויים מאבן. כלי חיתוך מסותתים נמצאו באתרים פרהיסטוריים המתוארכים ללפני כ-2.5 מיליון שנה.

בתקופה הנאוליתית (בערך 4300–2000 לפנה"ס) החלו להופיע סכיני אבן מלוטשים עם ידיות עשויות עצם או עץ, ששימשו לציד ולעיבוד מזון.

### תקופת הברונזה והברזל: סכינים מתכתיים
סביב 3000 לפנה"ס החלו להשתמש בסכיני נחושת וברונזה, אך הם היו רכים ונשחקו במהירות.

המצאת סכיני ברזל ופלדה (בערך 1000 לפנה"ס) הביאה למהפכה משמעותית, שכן להבים אלו היו חדים ועמידים יותר.

### ימי הביניים והעת החדשה
בימי הביניים, סכיני פלדה הפכו לנפוצים והיוו סמלי סטטוס.

בתקופה המודרנית, במיוחד לאחר המהפכה התעשייתית, ייצור המוני של סכינים הביא לזמינות רחבה של סכיני מטבח איכותיים לכל בית.

## שימושים מסורתיים בתרבויות שונות
סכיני מטבח התפתחו בהתאם למטבחים השונים ברחבי העולם:

- בסין, סכין ה-ציידאו (菜刀) משמשת ככלי חיתוך רב-תכליתי לפריסת ירקות, בשר ודגים.
- ביפן, קיימים סוגים שונים של סכינים יפניות כגון דבה (סכין כבדה לפירוק דגים) וינאגיבה (להב דק במיוחד לסשימי).
- באירופה, במהלך ימי הביניים, סכינים שימשו גם ככלי אישי בארוחה, עד שהוחלפו בסכו"ם ייעודי במאה ה-17.
- בקהילות האינואיטים בקוטב הצפוני, נעשה שימוש בסכין ה"אולו" (Ulu) בעל הלהב המעוגל לקיצוץ מזון ועיבוד עור.

## חידושים מודרניים
### פלדת אל-חלד
בשנת 1913 פותחה לראשונה פלדת אל-חלד, שהפכה את סכיני המטבח לעמידים יותר בפני חלודה וקורוזיה.

### להב משונן לסכין לחם
הפטנט הראשון על סכין לחם בעל להב משונן נרשם בשנת 1919, והוא אפשר חיתוך יעיל של לחם בעל קרום קשה מבלי למעוך את פנים הלחם.

### סכינים קרמיות
בשנות השמונים של המאה העשרים, פותחו סכינים בעלי להב קרמי מחומרי זרקוניה, אשר חדים מאוד ושומרים על חדותם זמן רב יותר מאשר פלדה רגילה.

### סכין חשמלית
בשנת 1964 הומצאה הסכין החשמלית הראשונה, אשר כוללת להבים משוננים המונעים על ידי מנוע חשמלי לצורך פריסה מהירה של מזון.

## ראו גם
* בישול
* כלי
* סכו"ם
* סנטוקו

## קישורים חיצוניים

* היסטוריה של סכינים

## הערות שוליים

קטגוריה:סכיני מטבח
פליקס לייטר

**פליקס לייטר** היא דמות בדיונית שנוצרה על ידי איאן פלמינג המופיעה בספרי ובסרטי ג'יימס בונד. לייטר הוא חבר ה-CIA ושותפו של בונד. לאחר שאיבד את רגלו וידו בהתקפת כריש הצטרף לייטר לסוכנות הבילוש פינקרטון. השם "פליקס" מגיע מהשם האמצעי של חברו של פלמינג איבר ברייס, בעוד שהשם "לייטר" היה שם המשפחה של חברתו של פלמינג מריון אוטס לייטר צ'ארלס, שהייתה אז אשתו של תומאס לייטר.

לייטר הופיע גם ברומנים מאת מחברי המשך, וכן בעשרה מסרטי ג'יימס בונד ובפרק טלוויזיה אחד, "קזינו רויאל", שבו הדמות הפכה לסוכן בריטי, קלרנס לייטר, בגילומו של . בקולנוע גולמה דמותו של לייטר על ידי ג'ק לורד, סס לינדר, ריק ואן נאטר, , , , ג'ון טרי וג'פרי רייט.

## הערות שוליים

קטגוריה:ג'יימס בונד
קטגוריה:דמויות ספרותיות
קטגוריה:דמויות קולנועיות
Nutsa22

***Nutsa22*** (בעברית: **נוצה22**) הוא המיני-אלבום הראשון והיחידי של הזמרת הגאורגית נוצה בוזלאדזה. הוא יצא דרך חברת תקליטים עצמאית ב-1 במאי 2019 לשירותי הסטרימינג השונים, כמו ספוטיפיי ואפל מיוזיק, ולהורדה דיגיטלית. כדי לקדם אותו, פורסם ממנו סינגל מסחרי אחד בשם "White Horses Run", שהוכנה עבורו גם גרסה אקוסטית.

## רקע ועטיפה
*Nutsa22* מכיל גרסאות כיסוי לשירים גאורגיים מסורתיים וכמה שירים מקוריים באנגלית. העטיפה מציגה את הזמרת עומדת על רקע אפור כהה. היא נועלת מגפיים גבוהים בצבע בורדו, חצאית קצרה וחולצה לבנה ללא שרוולים. המעיל השחור שלה פתוח וניתן לראות את הציפוי הפנימי שלו. הזמרת מניפה את ידיה כלפי מעלה. שם המיני-אלבום *NUTSA 22* כתוב באותיות גדולות, כאשר *NUTSA* בלבן ו-*22* בבורדו.

## רשימת רצועות

## הערות שוליים

קטגוריה:מיני-אלבומי בכורה מ-2019
קטגוריה:מיני-אלבומים באנגלית
ג'יין האדלי בארקלי

**אליזבת ג'יין בארקלי** לבית **ראקר**, לשעבר **האדלי** (באנגלית: **Elizabeth Jane Barkley**; 23 בספטמבר 1911 - 6 בספטמבר 1964), הידועה גם בשם **ג'יין האדלי בארקלי**, הייתה הגברת השנייה של ארצות הברית מ-1949 עד 1953, כאשתו של סגן הנשיא אלבן וו. בארקלי.

## ביוגרפיה
### ראשית חייה
היא נולדה ב-23 בספטמבר 1911 בקייטסוויל, מיזורי אביה היה עורך דין ואמה פסנתרנית שלמדה באירופה. היא נישאה לבעלה הראשון, קרלטון האדלי, עורך דין, ב-1931. האדלי, אותו פגשה באוניברסיטת וושינגטון בסנט לואיס, הפכה לפרקליטת רכבות בולטת. נולדו להם שתי בנות לפני מותו ב-1945 בגיל 42.

קרלטון סטארטיבנט האדלי (23 בדצמבר 1902 לוול, מסצ'וסטס - 16 בפברואר 1945 סנט לואיס, מיזורי) הגיע ממשפחת האדלי הבולטת ממסצ'וסטס. הוא קיבל תואר ראשון (1923), LL. M. (1927), ו-MA (1929) מאוניברסיטת וושינגטון. הוא התחתן עם ראקר ב-1931, ונולדו לו שני ילדים. הוא היה עורך דין נערץ במדינה וחבר בולט במפלגה הרפובליקנית של סנט לואיס, ומת מהתקף לב בגיל 42 בסנט לואיס ב-16 בפברואר 1945.

### נישואים לאלבן בארקלי
היא נישאה לסגן הנשיא אלבן בארקלי, אלמן, ב-18 בנובמבר 1949. היא הייתה אשתו השנייה, והוא היה בעלה השני. בזמן הנישואין בארקלי היה מבוגר ממנה ב-33 שנים. הוא היה בן 71 והיא בת 38. אשתו הראשונה של בארקלי, דורותי, נפטרה ב-1947. עד לחיזוריה עם בארקלי, ג'יין ראקר האדלי הייתה רפובליקאית מסורה. בשנת 1940, גברת האדלי עבדה במשרד בסנט לואיס של המועמד לנשיאות מטעם המפלגה הרפובליקנית, ונדל וילקי. כשהחלבן שלה הביע חיבה לנשיא פרנקלין ד' רוזוולט, היא השאירה פתק שאומר "לא וילקי, לא חלבי".
ימין|ממוזער| ג'יין בארקלי (קיצוני משמאל), ליד אלבן בארקלי
לאחר שפגש את האלמן הצעיר במאי 1949 במסיבה בוושינגטון, סגן הנשיא חיזר אחריה בלהט. הוא לא נרתע מהפוליטיקה שלה או ממערכת יחסים למרחקים ארוכים. סגן הנשיא החל לבצע עצירות קבועות של חברת תעופה מסחרית בסנט לואיס. החיזור שלהם תפס את תשומת הלב הלאומית. היא התגוררה בדירת שבעה חדרים בשכונת סנטרל ווסט אנד היוקרתית של סנט לואיס, ליד אוניברסיטת וושינגטון וגם פארק היער הנודע. ב-30 באוקטובר 1949 הם הודיעו על אירוסיהם.

הם נישאו בכנסייה המתודיסטית של סנט ג'ון בסנט לואיס ב-18 בנובמבר. בטקס השתתפו 33 בני משפחה וסגן נשיא אחד, יחד עם כ-60 כתבים. בחוץ, על פי ההערכות 5,000 אנשים הריעו לבני הזוג כשהם עזבו במכונית גג שחורה שנתן החתן כמתנת חתונה.  כשנשאל על הפוליטיקה של אשתו, אמר סגן הנשיא, "היא נסחפה מהרגליים על ידי וילקי, אבל עכשיו היא חזרה לקבוצה".

בעלה פרש מסגנות הנשיא בינואר 1953. הוא נבחר לכהונה נוספת בסנאט האמריקאי ב-1954, וכיהן עד מותו ב-1956.

### מותה
לאחר מותו של בארקלי, ג'יין בארקלי קיבלה תפקיד כמזכירה באוניברסיטת ג'ורג' וושינגטון בוושינגטון די. סי. גברת בארקלי פרסמה ספר זיכרונות ב-1958 עם הוצאת ואנגארד בניו יורק, בשם *I Married the Veep*. היא מתה ב-6 בספטמבר 1964 מהתקף לב בגיל 52, כאשר עדיין הועסקה באוניברסיטת ג'ורג' וושינגטון.

בארקלי נקברה בבית הקברות ואלהאלה בבל-נור, מיזורי.

## קישורים חיצוניים

* 

## הערות שוליים

קטגוריה:אמריקאים ילידי מיזורי
קטגוריה:בוגרי אוניברסיטת בראון
קטגוריה:הגברות השניות של ארצות הברית
קטגוריה:אמריקאיות שנולדו ב-1911
קטגוריה:אמריקאים שנולדו ב-1911
קטגוריה:אמריקאיות שנפטרו ב-1964
קטגוריה:אמריקאים שנפטרו ב-1964
קיילי ספייני

**קֵיְילִי סְפֵּיְיני** (באנגלית: **Cailee Spaeny**; נולדה ב-24 ביולי 1998) היא שחקנית אמריקאית. מוכרת בכיכובה בסרטים "סגן הנשיא" ו"המין החזק". כיכבה בתפקידי משנה במיני-סדרה "הסודות של איסטאון" ובסרט "הכישוף: הדור הבא".

בשנת 2023 גילמה את פריסילה פרסלי בסרט הביוגרפי "פריסילה", ועל כך זכתה בגביע וולפי לשחקנית הטובה ביותר, והייתה מועמדת לפרס גלובוס הזהב. בשנת 2024 כיכבה בסרט "הקרב על אמריקה" ובסרט "הנוסע השמיני: רומולוס".

## ביוגרפיה
ספייני נולדה בנוקסוויל, טנסי, וגדלה בספרינגפילד, מיזורי. יש לה שמונה אחים. כשהתבגרה בילתה בקבוצת תיאטרון קטנה של ספרינגפילד, והשתתפה בהצגות רבות. ב-2014 גילמה את התפקיד הראשי של דורותי בהפקה מקומית של ההצגה "הקוסם מארץ עוץ".

## קריירה
בשנת 2016 הופיעה ספייני בסרט הקצר "Counting to 1000".

בשנת 2018 כיכבה בסרט "פסיפיק רים: המרד" יחד עם ג'ון בויגה וסקוט איסטווד. ולאחר מכן באותה שנה, כיכבה בסרטים הביוגרפיים "המין החזק" ו"סגן הנשיא".

בשנת 2020 כיכבה במיני-סדרה "Devs" ברשת "הולו" ובסרט האימה "הכישוף: הדור הבא".

בשנת 2021 שיחקה בתפקיד משנה לצד קייט וינסלט במיני-סדרה "הסודות של איסטאון" ברשת "HBO".

בשנת 2022 גילמה את  בסדרה "הגברת הראשונה" ברשת "שואוטיים".

בשנת 2023 גילמה את השחקנית פריסילה פרסלי בסרט הביוגרפי "פריסילה" לצד ג'ייקוב אלורדי שגילם את אלביס פרסלי. מבקר הקולנוע הראשי של מגזין "וראייטי", אוון גלייברמן, ציין: "ספייני הופכת את פריסילה לדמות של כוח, אך כוח הביצוע שלה הוא איך שהיא ממחישה את המלנכוליה של פריסילה באיטיות. בפסטיבל הסרטים הבין-לאומי ה-80 של ונציה זכתה על תפקידה בסרט "פריסילה" בגביע וולפי לשחקנית הטובה ביותר. ספייני אף קיבלת מועמדות לפרס גלובוס הזהב לשחקנית הטובה ביותר - סרט דרמה.

בספטמבר 2023, ספייני הפכה לדוגמנית הבית של חברת האופנה האיטלקית "בולגארי".

בשנת 2024 כיכבה בסרט המלחמה האפי של אלכס גרלנד, "הקרב על אמריקה" בתור ג'סי, צלמת ועיתונאית צעירה, ובנוסף, כיכבה בסרט "הנוסע השמיני: רומולוס". במאי 2024 לוהקה לסרט "רצח כתוב היטב: התעורר, איש מת", שעתיד לעלות לשידור ב"נטפליקס" במהלך שנת 2025.

## פילמוגרפיה
### קולנוע

### טלוויזיה

### וידאו קליפ

## פרסים ומועמדויות

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:זוכי גביע וולפי
קטגוריה:אמריקאיות שנולדו ב-1998
ג'ון קיצמילר

**ג'ון קיצמילר** (באנגלית: **John Kitzmiller**; 4 בדצמבר 1913 – 23 בפברואר 1965) היה שחקן אמריקאי. הוא היה השחקן השחור הראשון שזכה בפסטיבל הקולנוע בקאן לשחקן הטוב ביותר בשנת 1957 על תפקידו בסרט "עמק השלום" . הוא ידוע בעיקר בזכות תפקידו כקוורל בסרט הראשון בסדרת סרטי ג'יימס בונד, "ד"ר נו".

## ביוגרפיה
קיצמילר נולד בבאטל קריק, מישיגן, ארצות הברית, הצעיר מבין שני ילדיהם של ג'ון ושל מרי קיצמילר. בתיכון היה חבר במועדון הכימיה, ולאחר מכן למד באוניברסיטת מישיגן וקיבל תואר ראשון בהנדסה כימית ב-1937.

הוא שירת בצבא ארצות הברית והגיע לדרגת קפטן בחיל ההנדסה. הוא הוצב באיטליה ב-1943 ושירת בדיוויזיה ה-92 במהלך הזירה האיטלקית במלחמת העולם השנייה. שני הוריו מתו במהלך שירותו הצבאי, דבר שכנראה השפיע על החלטתו להפוך לאחד החיילים השחורים הבודדים שנותרו באיטליה לאחר המלחמה.

קיצמילר התגלה ב-1946 על ידי  וקרלו פונטי בעת משחק פוקר במועדון קצינים. פגישה מקרית זו הובילה לתפקיד המשחק הראשון שלו, בסרט "" משנת 1947. קיצמילר שיחק לעיתים קרובות בסרטים נאו-ריאליסטיים איטלקיים. הוא הפך את איטליה למקום מגוריו הקבוע ובסופו של דבר כיכב ביותר מחמישים סרטים באירופה, ולעיתים קרובות גילם דמויות הנאבקות בגזענות.

בשנת 1957 היה לשחקן השחור הראשון שזכה בפרס השחקן הטוב ביותר בפסטיבל הקולנוע בקאן על תפקידו בסרט "עמק השלום" . קיצמילר התפרסם בעיקר בזכות תפקידו כקוורל בסרט הראשון בסדרת סרטי ג'יימס בונד, "ד"ר נו".

## קישורים חיצוניים

## הערות שוליים

קטגוריה:אמריקאים ילידי מישיגן
קטגוריה:שחקנים בסרטי ג'יימס בונד
קטגוריה:בוגרי אוניברסיטת מישיגן
קטגוריה:אמריקאים שנולדו ב-1913
קטגוריה:אמריקאים שנפטרו ב-1965
אוסוואלדו אלונסו

**אוסוואלדו אלונסו מורנו** (בספרדית: **Osvaldo Alonso Moreno**; נולד ב-11 בנובמבר 1985) הוא כדורגלן עבר קובני-אמריקאי ששיחק בעמדת הקשר האחורי.

אלונסו גדל בקובה עד שבשנת  ערק לארצות הברית והפך לאזרח המדינה 5 שנים לאחר מכן.

## קריירת מועדונים
אלונסו התחיל את הקריירה שלו בקבוצה פינאר דל ריו הקובנית, בה שיחק שנתיים עד לעריקתו לארצות הברית. בתחילת דרכו בארצות הברית התאמן עם צ'יבאס ארצות הברית, אך לבסוף החליט לחתום בצ'ארלסטון באטרי מה-USL. אלונסו כבש 7 שערים ב-31 משחקים והפך לחביב האוהדים. 

בשנת  חתם בסיאטל סאונדרס מה-MLS. ב-20 במרץ 2009 ערך את הופעת הבכורה שלו בניצחון 0-3 נגד ניו יורק רד בולס. ב-18 ביוני הבקיע את שער הבכורה שלו בתיקו 3-3 נגד די. סי. יונייטד. באותה עונה הוסיף גם שלושה בישולים. בפברואר  האריך את חוזהו בקבוצה עד . עונה לאחר מכן רשם את עונת השיא שלו כאשר רשם 2688 דקות משחק, שיא מועדון לשחקן בעונה אחת. בעונה זו אף נכלל באולסטאר של ה-MLS והשתתף במשחק נגד צ'לסי. בשנת  זכה עם המועדון בגביע ה-MLS.

ב-14 באפריל 2017 הבקיע ל-20,000 דקות משחק במדי סיאטל והפך לכדורגלן הראשון שעושה זאת ה-MLS.

ב-10 בינואר 2019 חתם במינסוטה יונייטד ובכך הפך לשחקן האחרון שעוזב את סיאטל מאז שהצטרפה ל-MLS. ב-13 באפריל הבקיע את שער הבכורה שלו בקבוצה בתיקו 3-3 נגד ניו יורק סיטי, שהיה גם השער הראשון של המועדון באליאנץ פילד, האצטדיון החדש של הקבוצה.

במרץ  אלונסו חזר למינסוטה יונייטד.

ב-23 בדצמבר 2021 חתם לשלוש שנים באטלנטה יונייטד. באפריל  קרע את הרצועה הצולבת ולמעשה סיים את העונה. ב-4 ביוני 2023 חזר למגרשים בקבוצת המילואים של המועדון. בהמשך העונה, חזר לקבוצה הבוגרת ורשם במדיה 7 הופעות עד לסיום העונה.

ב-8 בינואר 2024 הודיע על פרישה מכדורגל. ב-29 בפברואר של אותה שנה חתם על חוזה ליום אחד בסיאטל סאונדרס.

## קריירה בינלאומית
אלונסו שיחק בצעירותו בנבחרות הצעירות של קובה ושימש כקפטן הנבחרת בקמפיין המוקדמות להעפלה למשחקים האולימפיים (2008). בספטמבר  ערך את הופעת הבכורה שלו בנבחרת הבוגרת במשחק נגד . ביוני  ערך את הופעתו האחרונה בנבחרת במשחק נגד  במסגרת גביע הזהב 2007.

באותו טורניר אלונסו וחברו לסגל הנבחרת לסטר מורה, ניצלו את השהייה בארצות הברית על מנת לערוק אליה. העריקה בוצעה כאשר טייל עם חבריו לנבחרת בוול-מארט ועזב אותם בזמן שנכנסו לחנות. לאחר הליכה של מספר רחובות פגש באדם שדובר ספרדית שנתן לו להתקשר לחבר שחיכה לו במיאמי שבפלורידה.

ב-19 ביוני 2012 קיבל אזרחות אמריקאית. למרות ששאף לשחק בנבחרת ארצות הברית, הוא לא יכל להגשים שאיפה זו בגלל שכבר רשם דקות משחק עבור קובה.

## תארים
; פינאר דל ריו
*ליגת העל הקובנית: 

; סיאטל סאונדרס
*גביע ה-MLS: 
*אליפות ארצות הברית הפתוחה: , , , 
*מגן האוהדים: 

; אישיים
*נבחרת האולסטאר של ה-MLS: , , , 
*מצטיין האולסטאר ב-MLS: 

## קישורים חיצוניים

קטגוריה:כדורגלנים קובנים
קטגוריה:כדורגלנים אמריקאים
קטגוריה:קשרי כדורגל קובנים
קטגוריה:קשרי כדורגל אמריקאים
קטגוריה:כדורגלני סיאטל סאונדרס
קטגוריה:כדורגלני מינסוטה יונייטד
קטגוריה:כדורגלני אטלנטה יונייטד
קטגוריה:כדורגלני נבחרת קובה
קטגוריה:כדורגלני גביע הזהב 2007
קטגוריה:מהגרים מקובה לארצות הברית
קטגוריה:קובנים שנולדו ב-1985
קטגוריה:אמריקאים שנולדו ב-1985
נסיכת הקרקס

**נסיכת הקרקס** (בגרמנית: **Die Zirkusprinzessin**; בהונגרית: **A cirkuszhercegnő**; היא אחת האופרטות הפופולריות ביותר של אימרה קלמן, יצירה בשלוש מערכות.

## דמויות

## עלילה
* **מיקום:** סנקט פטרבורג, וינה
* **זמן:** 20. תחילת המאה

העלילה סובבת סביב תככים רומנטיים עם קטעי קרקס משולבים. "מר X" המסתורי, אמן קרקס נועז, נשכר על ידי מחזר מאוכזב של הנסיכה פדורה פלינסקה להתחזות לאציל ולהתחתן איתה. "מר X" הוא למעשה אציל, אחיינו המנושל מירושה של נסיך שנפטר. אחת האריות הידועות ביותר של היצירה, Zwei Märchenaugen (שתי עיניים מהאגדות), תועדה על ידי כמה טנורים מפורסמים, ביניהם פריץ וונדרליך, צ'ארלס קולמן, וריצ'רד טאובר.

## להיטי אופרטה

* Zwei Märchenaugen,
* Die kleinen Mädels im Triko,
* Ich und du, du und ich,
* Mein Darling, mein Darling muß so sein wie du.


## הצגות
* 1978 ו-1984: Seefestspiele Mörbisch

## סרט
* 1958 מיסטר X (ברוסית: Мистер Икс) סרט טלוויזיה רוסי - במאי: יולי חמלניצקי

## קישורים חיצוניים

* קלמן DIE ZIRKUSPRINZESSIN 1955 Nordwestdeutscher Rundfunk Köln (WDR) (בגרמנית)
* Kalman Die Zirkusprinzessin - The Circus Princess - TV Film (ברוסית)

## לקריאה נוספת
* מועדון אופרטה

קטגוריה:אופרטות של אמריך קלמן
זנה מרשל

**זנה מוירה מרשל** (באנגלית: **Zena Moyra Marshall**; 1 בינואר 1926 – 10 ביולי 2009) הייתה שחקנית קולנוע וטלוויזיה בריטית ילידת קניה.

## ביוגרפיה
מרשל נולדה בניירובי וגדלה בלסטרשייר. היא למדה באקדמיה המלכותית לאמנות הדרמה ובמהלך מלחמת העולם השנייה עבדה ב-ENSA.

הקריירה הקולנועית שלה החלה בתפקיד קטן בסרט "" משנת 1945, בכיכובם של קלוד ריינס וויוויאן לי. היא זכורה בעיקר בזכות הופעתה כמיס טארו בסרט הראשון בסדרת סרטי ג'יימס בונד, "ד"ר נו" (1962). היא גם הופיעה בסרט "אנשים מופלאים במכונות מעופפות" (1965) בתור הרוזנת פונטיצ'לי, והופיעה במספר סדרות טלוויזיה. הופעתה הקולנועית האחרונה הייתה בסרט "" ב-1967.

## חיים אישיים
מרשל נישאה שלוש פעמים. נישואיה האחרונים היו למפיק הסרטים .

מרשל נפטרה ממחלת הסרטן ביולי 2009, בגיל 83.

## קישורים חיצוניים
* 

* 

## הערות שוליים

קטגוריה:נערות בונד
קטגוריה:בריטים שנולדו ב-1926
קטגוריה:בריטיות שנולדו ב-1926
קטגוריה:בריטים שנפטרו ב-2009
קטגוריה:בריטיות שנפטרו ב-2009
הכלה ההולנדית

**הכלה ההולנדית** (בגרמנית: **Das Hollandweibchen**; בהונגרית: **A hollandi menyecske**) היא אופרטה של אימרה קלמן, יצירה בשלוש מערכות.

## הדמויות
* הנסיכה יוטה פון זונבורג-גליקסבורג
* הברונית אֶלי פון דר ויידֶה, הגברת הראשונה
* פון אבריוס, חצרן
* הנסיך אדלברט, הדוד של יוטה
* פון סטופ, חצרן ראשי
* סאלינה פון ובלהורסט, חצרנית ראשית
* פאול רודריך, יורש העצר של אוסינגן
* ד"ר אוּדוֹ פון סטרצל, שגריר אוסינגן

## עלילה
* **מיקום:** חצר דוכס גרמנית והולנד
* **זמן:** לפני מלחמת העולם הראשונה

העלילה מתרחשת בתקופה שלפני מלחמת העולם הראשונה בחצר המלוכה הגרמנית ובהולנד. הנסיך פול מאוסינגן והנסיכה יוטה מסונבורג-גליקסבורג היו מאורסים זה לזה בילדותם. עם זאת, השניים טרם נפגשו באופן אישי. כעת שניהם מבוגרים ומסתכלים על עניין האירוסין שלהם באותה תקופה בצורה שונה לחלוטין. הנסיכה למעשה התאהבה בנסיך. היא מקבלת כל הזמן מכתבי אהבה, כביכול ממנו, והיא גם קיבלה תמונה שלו. לא פלא שהיא חושבת שגם הנסיך מאוהב בה ורוצה להתחתן בקרוב. היא לא יודעת שהנסיך לא יודע כלום על כל מכתבי האהבה שלו וכוונות הנישואין שלו לכאורה. המכתבים נכתבו ונשלחו על ידי אודו פון סטרצל בהוראת אביו של פאול. הנסיך פאול עצמו כבר מזמן סיים את האירוסין באותה תקופה, וכך גם שכח מקיומה של הנסיכה יוטה.

הוא מנהל חיים של פלייבוי ואינו חושב על נישואים כלל. בית, המשפחה מפעילה עליו לחץ ורוצה להכריח אותו להינשא ליוטה. פאול נמלט במהירות להולנד, שם הוא מחדש את חייו הרגילים. בינתיים, בבית נעשים מאמצים למנוע מחלוקת אפשרית בין שני בתי האצולה המעורבים בשל היעדרותו של פאול. סטרצל מקבל את הפקודה לנסוע לחצר הנסיכה. שם הוא מספר על חוסר כושרו של הנסיך. עם זאת, המצב מתפתח אחרת וסטרצל עצמו מתאהב בברונית אלי.

אבל הבעיה הגדולה יותר שלו היא איך לספר למעורבים, כלומר לנסיכה ולפאול את האמת. לאחר שיוטה מגלה את העובדות האמיתיות, היא כועסת. היא חוקרת את מקום הימצאו של פאול בהולנד ונוסעת לשם כדי ללמד אותו לקח. שם היא מעמידה פנים שהיא מלצרית ומסובבת את ראשו של פאול. הוא מתאהב בה מיד, מבלי לדעת את זהותה האמיתית. ואז, כמקובל באופרטות רבות, הכל מתמוסס בשמחה. פאול מזהה את הנסיכה שבה הוא התאהב למעשה, והיא בתורה סולחת לו על התנהגותו הקודמת. השניים הופכים לזוג, בדיוק כמו אלי וסטרצל.

## להיטי האופרטה

* Introduktion
* Duett: Jedes Mädchen träumt von Einem
* Marschlied: Weiber gibt’s zum Teufel holen
* Duett: Wenn im Walde froh erschallt
* Lied: Lacht uns der Mond heute Nacht ins Brautkämmerlein
* Finale I: In Liebe grüßen wir dich, o junge Braut
* Chor: Tanz der Holländerinnen
* Lied: Fröhlich bin ich durch die Welt gewandelt
* Stand das Fräulein am blauen Meere
* Terzett: Amsterdam und Rotterdam
* Das hätt ich mir nie gedacht
* Finale II: Mein musst du werden
* Musikalische Szene: Geliebter in der Ferne
* Quartett: Lockend soll ertönen
* Finale III: Hollandweibchen mit dem Häubchen


## קישורים חיצוניים
* הכלה ההולנדית (בהולנדית/בגרמנית)
* פורום TAMINO-CLASSIC (בגרמנית)
* קלנר רונדפונקרכסטר: הכלה ההולנדית (בגרמנית)

קטגוריה:אופרטות של אמריך קלמן
ויליאם אבו עואד

**ויליאם אבו עואד** (בערבית: **ويليام أبو عواد**; נולד ב-3 באוגוסט 1980) הוא פוליטיקאי דרוזי המכהן כראש המועצה המקומית בוקעאתא. עורך דין במקצועו.

## ביוגרפיה
נולד וגדל ביישוב בוקעאתא שברמת הגולן. אביו פואד אבו עואד היה ראש מועצה הממונה של בוקעתא במשך 8 שנים.

למד בבית הספר יסודי בוקעאתא ובבית ספר תיכון מסעדה ברמת הגולן.

לאחר התיכון למד משפטים ב והוא בעל תואר ראשון משנת 2005. לאחר מכן היה בעלים של משרד לעריכת דין עצמאי בשנים 2006–2011.

בשנים 2011–2015 שימש עוזר משפטי לשופט בבתי המשפט השלום בנצרת ובקריית שמונה.

בשנים 2015–2017 שימש עורך דין עצמאי ושכיר.

בשנים 2017–2018 שימש תובע תכנון ובנייה ורישוי עסקים במועצה אזורית גולן.

בשנים 2018–2022 שימש מנהל לשכה וממונה על חופש המידע ברשות, אחראי על הדוברות וההסברה ומנהל מכלול מידע לציבור בחירום במועצה המקומית בוקעאתא.

בשנים 2022–2023 שימש עוזר משפטי לשופט בית משפט השלום בירושלים.

בבחירות לרשויות המקומיות ב-2024 רץ לראשות המועצה ברשימת "בוקעאתא אחת" מול שלושה מועמדים נאפע עמאשה, אחמד שמס ועבאס אבו עואד. בסיבוב הראשון זכה ב-32.5% מהקולות ורשימתו זכתה בשלושה מושבים למליאת המועצה מתוך תשעה.

בסיבוב השני ניצח לאחר שזכה עם 58.4% מהקולות בעוד ראש המועצה הקודם עבאס אבו עואד זכה ב-41.6% והפך לראש המועצה הראשון ביישוב הנבחר בבחירות ישירות.

נשוי לח'אלדה ואב לשניים. מתגורר ביישוב בוקעאתא.

## קישורים חיצוניים

## הערות שוליים

קטגוריה:פוליטיקאים דרוזים ישראלים
קטגוריה:ראשי מועצות מקומיות בישראל
קטגוריה:עורכי דין ישראלים
קטגוריה:משפטנים דרוזים ישראלים
קטגוריה:בוקעתא: אישים
קטגוריה:ישראלים שנולדו ב-1980
יוניס גייסון

**יוניס אליזבת סרגייסון** (באנגלית: **Eunice Elizabeth Sargaison**; 17 במרץ 1928 – 8 ביוני 2018) שהייתה ידועה כ**יוניס גייסון**, הייתה שחקנית אנגלייה הידועה בעיקר כמי ששיחקה את סילביה טרנץ', המאהבת של ג'יימס בונד בשני הסרטים הראשונים בסדרה ("ד"ר נו" ו"מרוסיה באהבה"), ולכן נחשבת לנערת הבונד הראשונה.

## ביוגרפיה
גייסון ואחותה התאומה פטרישיה נולדו ב-1928 לג'ון ולמריה סרגייסון. המשפחה התגוררה בלונדון, עברה לסארי ומאוחר יותר לגלאזגו לפני שהתיישבה באדינבורו, שם למדה לשיר אופרה.

היא גילמה את הברונית אלזה שרדר בהפקה הבימתית בלונדון של "צלילי המוסיקה" ב-1962, במהלכה הצטלמה גם לשני הסרטים הראשונים בסדרת סרטי ג'יימס בונד, "ד"ר נו" ו"מרוסיה באהבה". בתחילת שנות ה-90 של המאה ה-20 הופיעה גייסון במחזמר של סטיבן סונדהיים, "אל תוך היער", בתפקיד הסבתא.

גייסון לוהקה תחילה ל"ד"ר נו" לתפקיד מיס מאניפני, מזכירתו של M, בעוד שהשחקנית שגילמה את מיס מאניפני, לואיס מקסוול, לוהקה לתפקיד סילביה טרנץ'. עם זאת, מקסוול חשבה שדמותה של טרנץ' אינה צנועה מדי, והיא התחלפה בתפקיד עם גייסון. גייסון נחשבת אפוא לנערת הבונד הראשונה.

גייסון מתה ביוני 2018, בגיל 90.

## קישורים חיצוניים
* 

* 

## הערות שוליים

קטגוריה:נערות בונד
קטגוריה:בריטים שנולדו ב-1928
קטגוריה:בריטיות שנולדו ב-1928
קטגוריה:בריטים שנפטרו ב-2018
קטגוריה:בריטיות שנפטרו ב-2018
תיאודור

**תיאודור** היא אופרה ישראלית על תיאודור הרצל, שהולחנה על ידי יונתן כנען עם לברית מאת עידו ריקלין. האופרה עוקבת אחרי 2 צירי זמן שמתערבבים זה בזה: אחד מתרחש ב-1881, ובו הרצל בן ה-21 מנסה להתערבב בחברה הוינאית; ושני ב-1895 ובו הרצל בן ה-35 חוזה במשפט דרייפוס ובאנטישמיות הגוברת, ומתחיל לחפש בלהט פתרון. האופרה עלתה במאי 2023 באופרה הישראלית תל אביב-יפו, בניצוחו של נמרוד דוד פפר, ובמאי 2024 הופצה הקלטה של האופרה בבתי הקולנוע.

## עלילה

## תהליך היצירה
האופרה נוצרה לאורך שלוש שנים, החל מ-2020-2021. תחילה בוצעה סדנה מוזיקלית שמשתפת מלחין, זמרים, מנצח וכותב טקסטים. כתיבת המוזיקה והמילים (לִיבְּרִית) נעשו במעין פינג פונג שבין המלחין יונתן כנען לבין כותב המילים (ובהמשך גם הבמאי) עידו ריקלין. השני כותב סקיצה של תמונה, כנען מלחין כמה גרסאות שלה, ובתהליך משותף מתגבשת המוזיקה והליברית הסופי. העובדה שבמהלך העבודה היו נוכחים גם מנצח נמרוד דוד פפר וצוות הזמרים, אפשרה כתיבת מוזיקה מותאמת אישית לזמר ולאפשרויות הקוליות שלו. כך למשל מסביר פפר כיצד הלכה והשתנתה והתפתחה האריה של ז'ולי, רעייתו הזועמת של הרצל, תוך כדי העבודה עליה.

היזומה ליצירה הגיעה מהפילנתרופ דניאל חוסידמן, שגם אפשר את כתיבתה וביצועה מבחינה כלכלית.

## מוזיקה
יון פדר כתב ב-ynet: "המוזיקה של כנען מרתקת; מצד אחד זו מוזיקה עכשווית של המאה ה-21, אך בו בזמן היא רוויה הדים מקומיים - לרגע נדמה שמבצבצים כאן וילנסקי או סשה ארגוב, אולי משה זורמן או יוחנן זראי. היא קלילה לעיתים, מעמיקה ורבודה לעיתים. וניכר שכנען עסק במגוון ז'אנרים בקריירה שלו מקלאסי מובהק ועד למחזמרים ורוק." בריאיון למעריב, כנען אמר ש"מה שמשותף לכל הסגנונות שאני נוגע בהם זו מוזיקה מלודית ודרמטית וזה מה שיהיה ניכר ב'תיאודור'. זה כולל רגעים מאוד דרמטיים לצד רגעים מלודיים ושיריים".

כך המוזיקה מתוארת באתר האופרה:

## גרסאות
האופרה צולמה והופצה בבתי הקולנוע בארץ בתקופת יום העצמאות 2024.

## ביקורות
יון פדר שיבח את האופרה בביקורתו ב-ynet, וכתב: "שורה תחתונה: זוהי אופרה מצוינת. היא מעניינת, מעוררת מחשבה, המוזיקה סוחפת והביצוע משובח. אני ממליץ בחום".

בביקורת בישראל היום, עידו שרים כתב: "השילוב בין טקסט בעברית, משך מופע יחסית קצר וסיפור עלילה מעניין ומוכר הופך את ההפקה החדשה של האופרה הישראלית, "תיאודור", לאירוע שגם מי שלא חובב את הז'אנר ימצא בו הרבה מאוד עניין והנאה", אך התלונן על החוסר ב"תפאורה מרהיבה, בקאסט של רקדנים ובתלבושות סופר מושקעות שרק בגללן שווה לבוא לראות את המופע", בניגוד לאופרות קלאסיות.

מגזין האופרה הבין-לאומי "Opera Now" בחר ב"תיאודור" לאחת משבע ההפקות הטובות של שנת 2023.

## קישורים חיצוניים
* עמוד האופרה, באתר האופרה הישראלית (מכיל קישורים לסרטונים עם קטעים מהאופרה והצצות למאחורי הקלעים, וגם מאמר על היצירה)
* ביקורות
** 
** 
** 
* ראיונות
** . ריאיון עם נועם היינץ, שמגלם את הרצל הצעיר
**  (ריאיון עם עודד רייך, שמגלם את הרצל המבוגר)

## הערות שוליים

קטגוריה:אופרות בעברית
קטגוריה:יצירות במוזיקה קלאסית ישראלית
קטגוריה:יצירות משנת 2023
קטגוריה:בנימין זאב הרצל בתרבות
פטר זנקוביץ'

**פֶּטָר זנקוביץ**' (במונטנגרית: **Petar Zanković**) היה מונטנגרי שנתן מחסה לשלוש משפחות יהודיות במהלך מלחמת העולם השנייה. בשנת 2007 הוכר כחסיד אומות העולם על ידי יד ושם.

## ביוגרפיה
### מלחמת העולם השנייה
במהלך הפלישה ליוגוסלביה, משפחה יהודית (משפחת ריכטר) ברחה מזאגרב לבלגרד. כאשר הצבא הגרמני ובעלי בריתם השתלטו על המדינה, מילאן ריכטר לקח את בנו, מריאן, לביתו של פטר זנקוביץ' בעיר סוטומורה שבשליטת איטליה. מילאן שירת במלחמת העולם הראשונה עם אביו של פטר, והמשפחות שמרו על קשר לאורך השנים. זמן מה לאחר מכן עשו גם שאר בני המשפחה את המסע לביתו של זנקוביץ'. בני הזוג ריכטר לא רצו לסכן את משפחת זנקוביץ', ולכן עברו לגור בבית מלון בעיירה בר יחד עם פליטים יהודים נוספים מבלגרד.

בני הזוג ריכטר הצטרפו למורדים מקומיים, ובמהלך מתקפה שפתחו פרטיזנים, מילאן ריכטר נתפס ונשלח למחנה ריכוז בקלוס שבאלבניה. זנקוביץ' נעזר בבישוף בשם דובריצ'יץ' כדי להבטיח את שחרורו של מילאן, ולאחר מכן חזרו בני הזוג להתגורר עם משפחתו. המשפחה שהתה שם עד 1943. בספטמבר אותה שנה השתלטו הנאצים על שטחים שנכבשו בעבר על ידי איטליה. בתגובה, העביר פטר את בני משפחת ריכטר תחילה למנזר בבר ואחר כך לכפר ליווארי ליד בובובישטה. בפברואר 1944 תפסו אנשי מודיעין גרמנים את משפחת ריכטר ושלחו אותם למחנה הריכוז ברגן-בלזן. למרות זאת, המשפחה בת חמש הנפשות הצליחה לשרוד עד תום המלחמה.

### לאחר מלחמת העולם השנייה
מאוחר יותר ביקרה אדל ריכטר את משפחת זנקוביץ' כדי להודות להם על שעזרו להם במהלך המלחמה. באותה עת נודע לה כי בני הזוג זנקוביץ' סיכנו את עצמם בכך שהצילו שתי משפחות נוספות, מה שהוביל למעצרם של כמה מבני משפחת זנקוביץ' ולעונשים שונים. בדצמבר 2006 הוכר פטר זנקוביץ' כחסיד אומות העולם על ידי יד ושם.

## הערות שוליים

קטגוריה:יוגוסלבים חסידי אומות העולם
קטגוריה:מצילים בשואה: יוגוסלביה
קטגוריה:ילידי 1924
קטגוריה:נפטרים ב-2002
שער ריק

[250px|ממוזער|שער ריק ב[הוקי קרח]]
250px|ממוזער|המישיגן וולברינס בניסיון להבקיע שער ריק נגד פריס סטייט בולדוגס
**שער ריק** (באנגלית: **Empty net goal**, בקיצור EN או ENG) מתרחש במספר ענפי ספורט קבוצתיים כאשר קבוצה מבקיעה שער לרשת ללא שוער נוכח.

## הוקי קרח
בהוקי קרח יתרחש שער ריק בשני מקרים:
# בדקות האחרונות של המשחק, אם קבוצה נמצאת בטווח של שני שערים, היא לרוב תוציא את השוער ותותיר את השער חסר הגנה על מנת להכניס שחקן התקפי נוסף על מנת להעלות את סיכוייה להשוות את התוצאה. עם זאת, אם הקבוצה המובילה תשיג שליטה בדסקית היא לרוב תחבוט לכיוון הרשת הריקה ותנסה להבקיע שער. פחות נפוץ שקבוצה תחבוט מהאזור שלה לעבר שער ריק במטרה לגרום לאייסינג אם החובט מחטיא את השער. בנסיבות מסוימות קבוצה עשויה גם להוציא את השוער שלה כשהיא ביתרון של שני שחקנים, גם אם לא מדובר בסוף המשחק, על מנת להשיג יתרון של שישה תוקפים על שלושה ולהגדיל את סיכוייה להבקיע.
# במקרה של עונש מושהה, לעיתים הקבוצה שלא עברה עבירה תוציא את השוער שלה ותכניס שחקן התקפה נוסף. שערים ריקים שהובקעו במקרה זה הם שערים עצמיים מקריים מכיוון שהשריקה תישרק אם הקבוצה שנענשת תיגע בדסקית. שער עצמי מובקע בדרך כלל כאשר חלוץ מהקבוצה שלא עברה עבירה מוסר אחורה למגן שאינו בעמדתו, והדסקית גולשת לתוך שער הקבוצה עצמה, או כאשר שחקנים מהקבוצה שלא נענשת נלחצים באזור הקבוצה והם חובטים בטעות לשער. שער זה נזקף לזכות השחקן האחרון בקבוצה המבקיעה שנגע בדסקית.

### סטטיסטיקת השוער
ממוזער|סימון אדווינסון מבקיע שער ריק לטובת גרנד רפידס גריפינס
שערים ריקים יחויבו מהשוער שהיה בעבר בשער כ**שערי חובה ריקים** (באנגלית: **Empty net goals against**, בקיצור EN, ENG או ENA). שערים ריקים אינם נחשבים שערי חובה לשוער לצורך חישוב הממוצע או אחוז ההצלה שלהם, אלא הם נמצאים במעקב נפרד. עם זאת, ניתן לזקוף לזכות שוער הפסד כתוצאה משער ריק (לדוגמה, אם קבוצה מפגרת בשער אחד, מוציאה את השוער שלה, סופגת שער ריק, לאחר מכן מבקיעה שער נוסף אך לא מספיקה להבקיע שער להשוות לפני תום הזמן; מאחר שאף שוער לא היה על הקרח בשער הניצחון, ההפסד מוצמד לשוער האחרון שהיה על הקרח). במקרה יוצא דופן, השוער אדם וילקוקס, בהופעתו הבודדת ב-NHL במדי באפלו סייברס, לא ספג שער אך נזקף לזכותו הפסד בשל התרחיש הנ"ל.

## כדורגל
שער ריק יכול להתרחש בכדורגל במצב בו קבוצה זקוקה לשער על מנת להשוות את התוצאה או לנצח ולכן שולחת את השוער שלה להתקפה של קבוצתו במהלך מצב נייח, בעיקר בעיטת קרן. במקרה זה, אם הקבוצה המגנה חוטפת את הכדור היא עשויה לכבוש לשער הריק.

דוגמאות לשערים ריקים בכדורגל כוללות את צ'אבי אלונסו במדי ליברפול נגד לוטון טאון בגביע ה-FA ב-2006, סון יונג-מין במדי  נגד  במונדיאל 2018 וגונסאלו מרטינס במדי ריבר פלייט מול בוקה ג'וניורס במשחק השני של גמר גביע ליברטדורס 2018 באצטדיון סנטיאגו ברנבאו.

## כדוריד
עם שינויים בחוקה במהלך העשור השני של המאה ה-21, גם בכדוריד ניתן להוציא את השוער. בניגוד לדוגמאות הכדורגל וההוקי קרח, מקרה זה אינו נעשה רק לקראת סיום המשחק בניסיון לכבוש שער, שכן איבוד הכדור וחוסר היכולת להחזיר את השוער במהירות בזמן מביאה כמעט תמיד לשער ריק בענף זה.

## הערות שוליים

קטגוריה:הוקי קרח
קטגוריה:מושגים בכדורגל
קטגוריה:כדוריד
מיס מאניפני

**מיס מאניפני** (באנגלית: **Miss Moneypenny**) היא דמות בדיונית בסדרת ספרי וסרטי ג'יימס בונד. היא משמשת כמזכירתו של M, ראש ה-MI6 ומעסיקו של בונד.

למרות שברוב הסרטים חלקה הוא מזערי, הוא תמיד מודגש על ידי המתח הרומנטי בינה לבין בונד (דבר שכמעט ולא קיים ברומנים של איאן פלמינג, אם כי הוא בולט יותר ברומנים ההמשכיים). למרות זאת היא לא תמיד נחשבת לנערת בונד, מאחר שמערכת היחסים בינה לבין בונד הייתה מקצועית בלבד.

למרות שפלמינג לא נתן לה שם פרטי, הדמות קיבלה את השם ג'יין בסדרת ספרי הספין אוף; בסרטים היא קיבלה את השם הפרטי איב ב"סקייפול" (2012), המתרחש בהמשכיות החדשה שהחלה בסרט "קזינו רויאל" משנת 2006, שם שימשה הדמות כקצינת שטח לפני שהפכה למזכירתו של M. לפי הסרט "אתה חי רק פעמיים" (1967), היא משמשת כקצינה בדרגת לוטננט בשירות הימי המלכותי לנשים.

## קישורים חיצוניים

## הערות שוליים

קטגוריה:ג'יימס בונד
קטגוריה:דמויות ספרותיות
קטגוריה:דמויות קולנועיות
מיחאין לופז

**מיחאין לופז נונייז** (נולד ב-20 באוגוסט 1982) הוא מתאבק יווני-רומי בדימוס קובני. נחשב לאחד המתאבקים הגדולים בכל הזמנים. לופז הוא זוכה חמש פעמים במדליית זהב אולימפית, חמש פעמים אלוף עולם וחמש פעמים אלוף במשחקים פאן אמריקאים. הוא אחיו הצעיר של מישל לופז נונייז, מתאגרף חובב קובני. ב-3 ביולי 2024, הוא והג'ודוקא הקובני אידיאליס אורטיז היו נושאי הדגל של המשחקים האולימפיים בפריז 2024.

לאחר שניצח את יסמאני אקוסטה מצ'ילה בגמר ההיאבקות היוונית-רומית במשקל של עד 130 ק״ג באולימפיאדת פריז 2024, הפך לופז לאתלט הראשון והיחיד בהיסטוריה האולימפית המודרנית שזוכה בחמש מדליות זהב רצופות באותה תחרות.

## קריירה אולימפית

לופז ייצג את קובה באולימפיאדות 2004, 2008 ו-2012 באתונה, בייג'ינג ולונדון בהתאמה, והיה נושא הדגל של ארצו במהלך טקסי הפתיחה ב-2008 וב-2012. בשתי האולימפיאדות זכה במדליית הזהב בקטגוריית 120 ק"ג יווני-רומי לגברים. במשחקי ריו 2016, לופז זכה בזהב בקטגוריית 130 ק"ג. הוא שוב זכה בזהב במשחקי טוקיו 2020 מבלי לאבד נקודה אחת בטורניר, והפך למתאבק הגבר הראשון שזוכה בארבע מדליות זהב אולימפיות, כמו גם לאתלט החמישי בלבד שזוכה בארבע מדליות זהב באותו אירוע אישי. במהלך טקס הפתיחה של אותה אולימפיאדה, הוא גם הפך לנציג הקובני הראשון שהפך ארבע פעמים לנושא הדגל של המדינה, ובכך שבר את השוויון בינו לבין תאופילו סטיבנסון.

במשחקים האולימפיים בפריז 2024, לופז זכה במדליית הזהב החמישית שלו, והפך לאתלט האולימפי הראשון בכל ענף ספורט שזוכה בחמש מדליות זהב באותה תחרות אישית. לאחר מכן הוא השאיר את נעלי ההיאבקות שלו במרכז המזרן לאחר ניצחונו, מה שסימן את פרישתו מהספורט.

## קישורים חיצוניים

* https://www.ynet.co.il/sport/paris2024/article/bkzacbw9c#autoplay

קטגוריה:קובה: ספורט